Сэю

**Сэ́ю** (声優; скарочанае  — Сэ́йна Ою — «галасавы актор») — у Японіі — прафэсійны актор агучаньня. Талент сэю патрэбны паўсюль, дзе патрэбна «граць голасам» — праца на радыё, тэлевізіі, пры дубляжы іншамоўных фільмаў, агучваньні кампутарных і відэа-гульняў, а таксама анімэ.

У адрозьненьне ад іншых краін, у Японіі агучаньнем ды дубляжом займаюцца не няўдалыя драматычныя акторы, учорашнія студэнты тэатральных ВНУ ці артысты-пенсіянэры. Сэю — асобная прафэсія дзеля валоданьня якой трэба веды па драматычным мастацтве, сьпеве і незвычайная гібкасьць голасу, каб мець магчымасьць размаўляць рознымі галасамі. Таму, амаль ніколі, не ўдаецца добра дубляваць анімэ на іншыя мовы.

## 1920-я (радыё)
Гісторыя ўзьнікненьня Сэю пачынаецца з радыё. У 1925 годзе ў першыню ў Японіі пачала працаваць першая радыёстанцыя **Такійская Вяшчальная Кампанія** (цяпер мае назву *Ніпан Госа К’ёка́і* — *日本放送協会* — **Японская Тэлерадыё Карпарацыя** — (*скар. *'NHK**'')). Для разыграньня драматычных пастановак былі запрошаныя 12 студэнтаў-[[актор]]аў, якіх пачалі называць ''Радзіо Якуся'' — ''ラジオ役者'' — **Радыё Артыст**, яны ж у першыню й пачалі называць сябе [["Сэю"]], але доўгі час дадзеная назва не атрымлівала агульнага карыстаньня, а шмат хто блытаў маладых актораў з працаўнікамі сеткі супэрмаркетаў з падобнай на слых назвай.

Наступным крокам да папулярнасьці, было адкрыцьцё NHK ў [[1941]] годзе, сапраўднае школы для падрыхтоўкі актораў радыё-драмы ''Токё Цюо Госа К’ёку Сэндзоку Ґэкіда́н Гаю Ясэй Сё'' — ''東京中央放送局専属劇団俳優養成所'' — **Агенцыя Такійскага Цэнтральнага Вяшчацельнага Каналу па падрыхтоўцы Актораў**. Праз год новая трупа выпусьціла сваю першую пастаноўку і слова «сэю» другі раз узьнікла на даляглядзе японскіх жыхароў і толькі тады пайшло ў народ.

Пасьля зьяўленьня ў Японіі [[тэлевізія|тэлевізійнага]] вяшчаньня частка сэю сышла для агучваньня [[рэкляма|рэклямных ролікаў]] і [[мультфільм]]аў, але яшчэ доўгі час найбольш папулярнымі былі менавіта радыё-сэю.

== 1950-я (дубляж) ==
Хутка японская тэлевізія значна расшырыла час вяшчаньня і японскіх фільмаў дзеля запаўненьня этэру перастала хапаць. NHK вырашыла трансьляваць іншамоўныя фільмы. Першапачаткова замежныя фільмы йшлі на мове арыгіналу зь японскімі [[субтытры|субтытрамі]], але зь цягам часу тэлевізійнае кіраўніцтва вырашыла іх дубліяваць. Тут і ўзьнікла сур’ёзная праблема. З-за праблем з ганарарамі прафісійныя кіна й тэлевізійныя акторы адмовіліся займацца [[дубляж]]ом, таму дзеля агучаньня прыйшлося ледзьве не набіраць людзей з вуліцы. Сярод японскіх дублёраў апынуліся радыё-сэю, вулічнымі камэдыянтамі, апавядальнікамі ракуґа й г.д. Менавіта зь іх хутка й узьнік г. з. **Такійскі Каапэратыў Актораў** — ''東京俳優生活協同組合'' — ''Токё Гаю Сэйка́цу Кёда Кума́і'', ці па простаму **Га́йк’ё** — ''俳協''.

У [[1955]] г. выйшаў першы дубліяваны мультфільм (адзін з эпізодаў «Супэрмэна»), а дзесь праз колькі месяцаў першы дубліяваны фільм («Cowboy G-Men»), якія дубліяваліся на жыва непасрэдна ў тэлестудыі. [[8 красавіка]] [[1956]] першы фільм дзе дубляж быў ужо ў запісу («Прыгоды Тэлевізійнага Хлопчыка»). У [[1960-я]] гады дубляж і адпаведна зь ім папулярнасьць сэю перажыла свой першы бум.

== 1970 (анімэ) ==
Чарговым і дастаткова вялікім крокам да папулярнасьці была папулярызацыя анімэ. Гэта здарылася пасьля выхаду ў кастрычніку [[1974]] году зьверхпапулярнага анімэ-сэрыялу «Касьмічны човен Яматы» (宇宙戦艦ヤマト — Уцю́ Сэнка́н Яма́та). За кароткі час японскае анімацыя і ўсё што зь ёй было зьвязана атрымала незвычайную папулярнасьць спачатку на радзіме, а потым і за мяжой. Японскіх рэжысэраў і мастакоў пачалі запрашаць на працу ў [[ЗША]] і [[Эўропа|Эўропу]], не абмінула гэтая хваля й сэю. Іх пачалі запрашаць у якасьці гасьцей на радыё і тэлевізію, яны пачалі складаць музычныя гурты і запісваць сольныя альбомы.

Таксама пачалі выходзіць у сьвет прафэсійныя і фанацкія часопісы дзеля сэю і аб іх працы. А ў шмат якіх часопісах пачалі рабіць так званыя «Куткі Сэю», дзе распавядалася аб іх біяграфіі, цікавыя выпадкі зь іх жыцьця і шматлікія плёткі.

Дзеля шэрагу хлопцаў і дзяўчат раптам пажадаўшых засвоіць прафэсію сэю пачалі масава ладзіцца «Школы Сэю».

== Цяперашні час ==
Каб пазьбегнуць дадатковых грашовых стратаў вытворцы анімэ-сэрыялаў і OAV, дзеля стварэньня музычных нумароў на застаўках пачынаюць выкарыстоўваць не прафісійных сьпевакоў, а агучваючых анімэ сэю. Дзеля гэтага нават ствараюцца музычныя гурты, якія існуюць увесь час пакуль сэрыял ідзе ў пракаце, а некаторыя нават працягваць сваё існаваньне і пасьля.

Таксама некаторыя падобныя гурты, ці **Сэю-Юніты** — ''声優ユニット'' ствараюцца пачынаючымі сэю, дзеля свайго [[рэкляма]]ваньня, бо даволі малы адсотак выпускнікоў Школ сэю атрымоўваюць працу, а тыя хто атрымоўваюць не спачываюць на зорным ложку, а носяцца з адной працы на іншую, бо атрымліваюць толькі ганарар, а не адсотак з пракату й продажу.

У апошнія часы таксама пачалася тэндэнцыя запрашэньня ў якасьці сэю папулярных музыкаў. Часьцей гэта робяць вытворцы поўнамэтражных анімэ, напрыклад [[Гаяо Міядзакі]] і яго кампанія **«Джыблі»*' — *ジブリ''

## Вонкавыя спасылкі
* Seiyuu database
* Календар сэю
* Хатняя старонка Такійскага Кааператыва Актораў
* Старонка гурта «Stella Quintet» створанага для рэклямаваньня відэа-гульні «Кініра но Корда»

Катэгорыя:Кінапрафэсіі